google/wiki40b huggingface dataset:
The Stars and Stripes Forever

Stars and Stripes Forever er en patriotisk amerikansk marsj, ansett for å være et magnum opus av komponisten John Philip Sousa. I 1987 besluttet den amerikanske Kongressen den til å være USAs offisielle nasjonale marsj.

Historie

I sin selvbiografi, Marching Along skrev Sousa at han komponerte marsjen julaften 1896. Han var på et cruiseskip på vei hjem fra ferie med sin kone i Europa og hadde nettopp fått vite at David Blakely, leder av Sousa Band nylig var død. Han komponerte marsjen i hodet og skrev notene  på papir ved ankomst til USA. Den  ble først fremført i Willow Grove Park, like utenfor Philadelphia 4. mai 1897, og ble umiddelbart møtt med entusiasme.

Musikk

"The Stars and Stripes Forever" følger standarden i amerikanske militære marsjer. Marsjen begynner med en fire-tone innledning, som blir etterfulgt av en leken melodi. Dens trio er den mest berømte delen i marsjen. Piccolofløyter 
spiller den berømte obbligato i første gjentakelse av trio. I den siste gjentakelse av trioen (grandioso), tiltrer en messing piccolo spiller med en fremtredende countermelodi.

Teksten

Sousa skrev teksten til stykket, selv om den ikke er like kjent som selve musikken. Den typiske sammenkobling av Sousa's tekster med ulike deler av marsjen er nevnt i hakeparenteser.

Sousa's tekst

[Første vers]

Let martial note in triumph float

And liberty extend its mighty hand

A flag appears 'mid thunderous cheers,

The banner of the Western land.

The emblem of the brave and true

Its folds protect no tyrant crew;

The red and white and starry blue

Is freedom's shield and hope.

[Andre vers]

Other nations may deem their flags the best

And cheer them with fervid elation

But the flag of the North and South and West

Is the flag of flags, the flag of Freedom's nation.

(repeats) Other nations may deem their flags the best

And cheer them with fervid elation,

But the flag of the North and South and West

Is the flag of flags, the flag of Freedom's nation.

[Trio]

Hurrah for the flag of the free!

May it wave as our standard forever,

The gem of the land and the sea,

The banner of the right.

Let despots remember the day

When our fathers with mighty endeavor

Proclaimed as they marched to the fray

That by their might and by their right

It waves forever.

[Repeat of the First Strain]

Let eagle shriek from lofty peak

The never-ending watchword of our land;

Let summer breeze waft through the trees

The echo of the chorus grand.

Sing out for liberty and light,

Sing out for freedom and the right.

Sing out for Union and its might,

O patriotic sons.

[Grandioso]

Hurrah for the flag of the free.

May it wave as our standard forever

The gem of the land and the sea,

The banner of the right.

Let despots remember the day

When our fathers with mighty endeavor

Proclaimed as they marched to the fray,

That by their might and by their right

It waves forever.
Tunnerstad

Tunnerstad er et tettsted i Jönköping kommune i Jönköpings län i Småland i Sverige. I 2010 hadde tettstedet 295 innbyggere.
Sesongbestemt ledighet

Sesongbestemt ledighet er en type arbeidsledighet som avhenger av etterspørselen på varen/tjenesten man tilbyr. Hvis man tenker seg et byggefirma som bygger hus og leiligheter. I en god periode med mye etterspørsel vil firmaet ha mye å gjøre og trenger dermed mer arbeidskraft. Hvis da etterspørselen plutselig synker, vil firmaet bli nødt til å kvitte seg med arbeidere fordi det ikke er nok arbeidsoppgaver samt at det koster å ha arbeidere.
Man kan også tenke seg en lignende situasjon for en bedrift som produserer varer. Disse bedriftene avhenger også av konjunkturen i området man selger i.
Peter Jurasik

Familie

I 2003, har Jurasik trukket seg fra videre skuespill, men han har sagt at han vil gjerne gjøre mere Babylon 5-arbeide. Han bor sammen med sin familie i Nord-Carolina og underviser i skuespill ved the Film Studies Department ved University of North Carolina i Wilmington.

Skuespillerkarriere

Blant Jurasiks gjesteroller var en rolle som etnomolog i en episode av MacGyver, som etterforsker "Captain Triplett" i to episoder av M*A*S*H, og som "Oberon Geiger" i tre episoder av Sliders. Jurasik spilte også som "Mitch Kline" i den kortvarige CBS-serien Bay City Blues.
Hans filmroller inkluderer filmen Tron (1982), sammen med sin fremtidige medspiller i Babylon 5, Bruce Boxleitner, og som "Roy" i Problem Child (1990).

Forfatterkarriere

I 1998, skrev han boken Diplomatic Act (ISBN 0-671-87788-7) sammen med William H. Keith, Jr., en science fiction-bok der hovedkarakteren, en skuespiller i en science fiction-serie, er kidnappet av romvesen som tror han er personen fra serien. Boken ligner på historien i filmen Galaxy Quest, som kom ca. et år senere.
Fjørtoftfjorden

Fjørtoftfjorden er en fjord langs kommunegrensa mellom Haram og Sandøy kommuner i Møre og Romsdal. Den ligger nord for øya Fjørtofta og sør for Harøya.
I vest danner en rad av holmer og skjær overgangen mot Norskehavet og herfra strekker fjorden seg rundt 7 kilometer sørøstover til Harøyfjorden. På det dypeste er fjorden 40 meter.
Bygda Myklebust ligger ved fjorden lengst sør på Harøya, og herfra går det ferge til Kongsneset på Fjørtofta. Fra begge stedene går det ferge sørover til Dryna og Brattvåg.
Kirkevalg

Kirkevalg i Sverige

Svenska kyrkan har "kyrkoval" hvert 4 år. I Sverige stiller flere politiske partier lister ved kirkevalget.
Utdypende artikkel: Kirkevalget i Sverige 2009
Bing & Grøndahl

Bing & Grøndahl, også omtalt som Bing & Grøndahls Porcelænsfabrik, var en dansk porselenprodusent som drev under eget navn fra 1853 til 1987 da selskapet ble fusjonert med Den Kongelige Porcelænsfabrik til Royal Copenhagen.
Marvel Entertainment

Marvel Entertainment Group og Marvel Enterprises

Marvel Entertainment Group ble etablert 2. desember 1986 som et morselskap av Marvel Comics og Marvel Productions. I januar 1989 ble Marvel Entertainment Group kjøpt opp av Ronald O. Perelmans selskap MacAndrews & Forbes for 82,5 millioner dollar. Etter to år under det nye eierskapet hadde Marvel økt inntektene med 35%. Perelman solgte 30% av aksjene sine i 1991. I juli 1992 kjøpte Marvel Entertainment Group 26% av Toy Biz i bytte mot en lisensavtale for alle rollefigurene til Marvel.
Mellom 1993 og 1996 gikk inntektene fra tegneserier ned. Marvel tapte stadig markedsandeler til konkurrentene DC Comics og Image Comics, og gikk med et underskudd på 464 millioner dollar i 1996.
I november 1996 la Perelman frem en plan om å kjøpe de resterende aksjene i Toy Biz og slå selskapet sammen med Marvel Entertainment. Planen ble ikke gjennomført på grunn av motstand fra andre aksjeeiere i Marvel. Måneden etterpå begjærte Perelman selskapet konkurs, og en bostyrer tok kontroll over selskapet. Aksjeeier Carl Icahn fikk kontroll over Marvel Entertainment Group i juni 1997. I november 1997 ble Marvel Entertainment Group og Toy Biz slått sammen til Marvel Enterprises, Inc.

Marvel Entertainment

I september 2005 endret selskapet navn til Marvel Entertainment, Inc. Navneendringen kom som følge av en satsing på en rekke nye spillefilmer basert på Marvels rollefigurer.

Datterselskap av Disney

I august 2009 ble Marvel Entertainment kjøpt opp av The Walt Disney Company for 4 milliardær dollar. Selskapet ble deretter tatt av New York-børsen på grunn av oppkjøpet.
Polyphida

Utseende

Middelsstore, avlange trebukker, mørkbrune, gjerne med lyse striper. Antennene er tynne og lengre enn kroppen. Pronotum er tønneformet. Beina er forholdsvis lange.

Utbredelse

Slekten lever i Sørøst-Asia. Det forekommer én art i India og Myanmar og én i Vest-Malaysia, de øvrige lever på øyer - Filippinene, Borneo og Molukkene.
Fabula

Fabula (eller Rollespillet Fabula, som er den fulle tittelen) er et norsk rollespill skrevet av Tomas H.V. Mørkrid. Det ble gitt ut av forlaget Cappelen våren 1999 (ISBN: 82-02-18239-5).
Fabula ble utviklet som et verktøy for forfatteren i spillinger med barn og ungdom fra våren 1995, men det bygger på et rollespill som ble arrangert på spillfestivalen Arcon i 1993. Våren 1999 ble spillet utgitt som bok, men utviklingen av spillet fortsatte. Det spilles nå i en versjon som skiller seg svært fra bokversjonen.
Fabula er et klassisk rollespill, med en metode som bruker en leder for spillet. Lederen fører spillerne inn i fantasiverdenen ved å hjelpe dem med å lage egne roller og sette de innledende scenene, og ved å spille alle slags biroller på måter som inspirerer spillerne til god rolleinnlevelse. Så brer dramaet seg ut med innspill fra alle deltagere. Alle bidrar med å sette scener, samtidig som de styrer sine egne roller og kan påvirke dramaet gjennom valg for rollene. Lederen er hovedfortelleren, men er forpliktet av rollenes ord og handlinger, og "terningens tale" når en skal avgjøre om rollene klarer å møte de skarpeste utfordringene. Konfliktsystemet er bygget på bruken av en tjuesiders terning, og er et raskt system i forhold til eldre klassiske rollespill.
Fabula spilles av både barn og voksne.
Fabula er satt til en fantasiverden med primitiv teknologi. Der lever menneskene med ånder og trolske krefter, sverdet er et fryktet våpen, buen er for småviltjakt, og ei mølle er et mekanisk underverk man ser på med beundring. Det skrevne ord kjennes av noen få vise sjeler, og er derfor en kode vanlige mennesker ikke kan tyde. Det finnes to store kontinenter i denne verda; Moria i syd og Auroma i nord. På begge kontinentene er det mange forskjellige kulturer, raser og riker.
Rollespillet finner sted i denne verdenen. Spillerne tar roller som er mennesker, eller menneskelignende (ork, svartork, dveler, alv, thark). Hver spiller styrer sin rolle, i et improvisert samspill der dramaet kan vokse i mange retninger.
Fabula er blitt arrangert jevnlig på dei store spillfestivalene i Norge, både Arcon (i Oslo), Hexcon (i Trondheim) og Regncon ( i Bergen).
Det er blitt arrangert årlige sommerspill med Fabula siden 2011; en samling for ungdommer i Oslo, der man spiller de samme rollene hver dag i samme store scenario, en hel uke.
Vinteren 2012 ble det arrangert en samling for voksne spillere; Oskenatt. Det var en heldags spilling av Fabula med flere spilledere.
Michael Treschow (1943)

Karriere

Treschow er sønn av en major i Svenska armén. Han utdannet seg til reserveoffiser og tok offiserseksamen 1. oktober 1968. Han fikk kapteins grad 1. juli 1972 og tilhørte Skånska dragonregementet, P2.
Treschow avla sivilingeniørseksamen ved Lunds tekniska högskola og innledet i 1970 sin karriere i Bahco, hvor han hadde flere ulike stillinger. I 1975 gikk han over til Atlas Copco, hvor han i 1991 ble administrerende direktør og konsernsjef. Han gikk i 1998 videre til Electrolux hvor han fram til 2002 var administrerende direktør og konsernsjef. I april 2007 gikk han av som styreformann i Electrolux. Fra 2002 til april 2011 var han styreformann i Ericsson. Han har også vært formann i arbeidsgiverforeningen Svenskt Näringsliv.

Personlig

Treschow har vært gift to ganger. Han har mottatt Kongens medalje av 12:e størrelse i serafimerordenens bånd, den spanske ordenen Insigna de Gran Cruz de la Orden del Mérito Civil og den franske Æreslegionen. Han er medlem av Kungliga Ingenjörsvetenskapsakademien.
Sofiadalen

Sofiadalen (bulgarsk: Софийска котловина, Sofijska kotlovina, eller Софийско поле, Sofijsko pole) er en dal sentralt i det vestlige Bulgaria, oppkalt etter hovedstaden Sofia som ligger i dalen. Den ligger mellom Balkanfjellene i nordøst, fjellene Viskjar, Ljulin, Vitosja og Lozenska planina i sørvest, Vakarel i sørøst og de lave Slivnitsahøydene i nordvest.
Etter at dalbunnen ble dannet ble elven Iskăr blokkert og hele dalen ble en innsjø, som dannet det sand- og leiraktige jordsmonnet som nå dekker det meste av dalen. Innsjøen forsvant da elven gravde seg gjennom Balkanfjellene og dannet Iskărjuvet.
Sofiadalen har mange mineralkilder, som Gorna Banja, Pantsjarevo og Bankja. Disse kildene og den seismiske aktiviteten kommer som resultat av forkastningen i dalen.
Bekkefiske

Markfiske

For halvvoksne barn var det stadig morsomt å ta turen til bekken med makkstang. Stanga var ofte en tometers lang stamme eller grein av rogn eller selje med hyssingsnøre. Bambusstang var luksus. Fortommen måtte være sene (nylonsnøre) og kroken skulle helst være skikkelig aurekrok. Med en boks meitemark, var en klar. Markfangsten besto ofte i å grave litt i et par kuruker eller hestepærer, som tiltrakk seg mark. Alternativt grov man under frukttrærne, der skrapgraset ble kompostert. Marken på krok ble sluppet ned på oversiden av alle større og mindre steiner det kunne skjule seg fisk under. Stanga kunne også stikkes i jorda og stå i fred noen timer – gjerne flere stenger nedover. Ikke sjelden kom man hjem med et knippe småaure som gikk fint til steking til kvelds.

Håv

Var det om å gjøre å få mye fisk, kunne en bruke håv og en lang stang. Håven ble plassert der en regnet med fisken ville prøve å rømme, og så pirket en under steinene til en hadde skremt ut fisken – enten til friheten eller i håven. Slikt fiske foregår etter sik i elva Urula fra der den renner ut i Sperillen og oppover mot grensen mellom Ringerike og Sør-Aurdal.

Korga som fiskeredskap eller rusefiske uten ruse

Høstfisket på dagtid kunne gå ut på å senke ned ei flettekorg som var foret med litt greiner og lauv i bekken på et sted der bekken var passe til at toppen av korga ikke forsvant under vann. Stedet var gjerne bygd slik på forhånd og da i utløpet av ei lone(område av bekken med dypt vann og lite strøm – hvilested for vandrende fisk). Så var det å bråke så mye som mulig og gjøre de vanlige gjemmestedene til fisken utrygge. Skremt fisk slipper seg gjerne med strømmen, og korga ga dekning inntil den ble dradd opp av vannet.

Lystring

Kvelds- og nattefisket foregikk med lyster. Mens en før lyste seg fram med fakkel, ble lommelykt raskt uunnværlig. Karbidlykt og Petromax var heller ikke ukjent. Lystergaffelen var et redskap som liknet på en forvokst gaffel med 9 – 13 tenner, så godt som alle utstyrt med mothaker. Skaft så langt som praktisk mulig.Lysbrytningen fra vann til luft og urolig vann gjorde det til en utfordring å treffe fisk og ikke bunn. Fisken måtte også stikkes over nakken slik at minst mulig mat gikk til spille. Det var ofte stor fisk en fikk på denne måten (over kiloet). Lysfiske og lystring foregår forøvrig etter ferskvannskreps, krabbe, sardiner og brisling. Teknikk varierer fra art til art. Lystring er i Norge forbudt ved lov i alle bekker og vann som har forbindelse til havet.

Håndemakt eller det enkle er ofte godt nok

Den som hadde fulgt med i livet i bekken visste ofte om de mest populære gjemmestedene. Kom der stor fisk, overtok den ofte disse. Det gikk an å klø fiskesiden uten å skremme fisken. Rørte man brystfinnen, forsvant den. Teknikken besto i å klø storfisken framover langs siden til en kjente vibrasjonene fra brystfinnen. Så måtte en lure fingrene over ryggen på fisken til en hadde klypetak over gjellene. Å få fisken opp uten selv å gå i vannet var en del av kunsten.
Det gikk ofte ål i bekkene på vei til og fra. Denne var regnet som ufisk og ble ikke spist eller fangstet på.
Synkronsvømming under Panamerikanske leker 1987

Synkronsvømming under Panamerikanske leker 1987. Synkronsvømming var en av flere sporter som var med i de tiende Panamerikanske leker som ble arrangert i Indianapolis i USA fra 8. til 23. august 1987.  Det var sjuende gangen som synkronsvømming var med i de Panamerikanske leker. Det var tre øvelser, kun for damer, solo, duett og lagkonkurranse. USA ble beste nasjon, de vant alle tre gullmedaljene.
Orhan Pamuk

Biografi

Pamuk ble født i en velstående familie, og han er utdannet ved den amerikanske skolen Robert College i Istanbul. Deretter studerte han arkitektur ved det tekniske universitetet i Istanbul, men i stedet for å fullføre arkitektstudiene tok han eksamen i journalistikk i 1977 og begynte på en karriere som forfatter.
Pamuk giftet seg med Aylin Turegen i 1982. De to har ei datter som heter Rüya, men ble skilt i 2001. Pamuk bor fortsatt i Istanbul.

Verk

Pamuk har gitt ut bøker som er oversatt til 60 forskjellige språk, også norsk. Han begynte å skrive i 1974, men hans første roman, Lys og mørke, kom ut i 1979 og vant en tyrkisk litterær pris. Gjennombrudd hos det tyrkiske publikum kom med romanen Svart bok i 1990, som forelå i norsk oversettelse i 1994. Mitt navn er Karmosin fra 2000 gjorde ham endelig kjent for det internasjonale publikum. Snø fra 2002 er hans mest populære roman noensinne. Den drøfter konflikten mellom islamisme og modernisering i Kars, en kurdisk distriktsby i det østlige Tyrkia. Den første som ble oversatt til norsk var Det hvite slottet fra 1991.
Prosjektet Uskyldighetens museum begynte Pamuk å arbeide med midt på 1990-tallet. En kjærlighetshistorie fra Istanbul presenteres i form av en roman, og hovedpersonen i fortellingen skal ha bodd i huset som nå er museum. Romanen  ble publisert i 2008, og museet åpnet i 2012 og fikk i 2014 prisen Årets museum i Europa.
Havkvinnen

Havkvinnen er en figur i inuittenes mytologi, hun hersker over alt som lever i havet, og inuitene må holde seg inne med henne for å ha fangstlykke. Hun er også kjent som Sedna, Arnakuagsak/Arnaqquassaaq, Nerrivik eller Nuliajuk i fortellinger fra de ulike delene av Grønland og Canada. 
Det finnes flere varianter af mytene om Havkvinnen, men et gjennomgående motiv er at hun en gang var en ordinær iniutpike, som enten ble utstøtt fra sin familie pga ulydighet, ble ofret til havet for å stilne uvær, eller ble røvet. Gjennom forvandlinger som sjelden gjøres helt ut rede for, forvandles hun til herskerinnen over havet. Hun er den som beskytter alt levende i havet, og setter regler for inuittenes fangst. Dersom fangstmennene bryter disse tabuene blir Havkvinnen rasende, og holder fangstdyrene borte fra jegerne. Da må angakkoqen hensette seg i transe og reise ut på en magisk reise for å møte henne, blidgjøre henne, rette opp tabubruddene og gjenopprette balansen i verdensorden. 
Inuittenes mytologi har ingen egentlige guder, men Havkvinnen og Månemannen representerer kaoskreftene som inuittene har utviklet kultiske teknikker for å blidgjøre.

Oppkalling

Dvergplaneten 90377 Sedna, som ble oppdaget i 2003, er oppkalt etter henne.
Grilling

Grilling er en måte å varmetilberede mat på, slik at maten varmes i stor grad av strålingsvarme (elektromagnetisk stråling), i motsetning til steking som overfører bevegelsesenergien gjennom kollisjoner mellom molekylene i varmeleder og maten.
Grillmat kjennetegnes av at overflaten gjerne blir litt sprø, mens indre deler kan variere fra rå til godt stekt, avhengig av kokkens erfaring, steketid og avstand mellom mat og varmekilde. Det meste kan grilles, men matvareprodukter av kjøtt og fisk er mest vanlig å bruke, sammen med noen typer grønnsaker og brødvarer. 
Grill er en fellesbenevnelse for en innretning med varmekilde og rist eller spyd. Griller varmes opp av ved, kull, gass og elektrisitet. Grillen kan variere i størrelse, fra en liten engangsgrill i folieform til enorme griller der hele dyr kan grilles. Hele dyr kan man også vertikalgrille (slik at røyk siver vekk fra maten) ved hjelp av to bål mot mur eller fjell.
Grilling skjer ofte utendørs, og i Norge er derfor grillmat mest populært i sommerhalvåret.
Harøya

Harøy er den mest folkerike øya i Sandøy kommune i Møre og Romsdal. Steinshamn, som er kommunens administrasjonssenter, ligger på Harøya, der det finnes matbutikk, post, bank, pub, kiosk, frisør, brukskunst, bibliotek, tannlege, lege og helsestasjon. Øya har et areal på 13,6 km² og har 1 083 innbyggere pr 1. januar 2013.
Det høyeste punktet på øya er Harøyburet på 156 meter over havet. Øst for øya ligger Harøyfjorden, som er oppkalt etter øya. På sørsiden ligger Fjørtoftfjorden og øya Fjørtofta. Harøya har ferjesamband til Fjørtofta og videre inn til Brattvåg på fastlandet. I nord går det en molo ut til Finnøya.

Riksgrensen over Harøya

Harøya har i uminnelige tider vært delt mellom fogderiene Sunnmøre og Romsdal, idet at gården Myklebust syd på øya tilhørte Haram prestegjeld og derved Sunnmøre, mens gårdene Røsåk og Huse lenger nord lå under Akerø prestegjeld og derved Romsdal. Etter freden i Roskilde i 1658 måtte Danmark-Norge avstå hele Trondhjems len inkludert Romsdal til Sverige, hvilket medførte at riksgrensen mellom Norge og Sverige fulgte fogderigrensen mellom Sunnmøre og Romsdal. Om dette hadde praktiske følger for bøndene så langt ute i havgapet vites ikke, men langvarige var de i alle fall ikke - allerede i 1660 ble atter Trondhjems len forent med resten av det dansk-norske riket og grensen ble igjen et skille mellom de to fogderiene.
Braine-l'Alleud

Historie

Området ved Braine-l’Alleud hadde bosetning allerede i førhistorisk tid. Det nevnes i dokumenter første gang på 1100-tallet.
Slaget ved Waterloo utspilte seg tildels på Braine-l’Alleuds område Stefanskirrken her (Eglise St-Etienne) ble benyttet som feltlasarett. 
Løvehaugen befinner seg i Braine-l’Alleud.
Hanne Kristin Rohde

Karriere

Hanne Kristin Rohde startet sin karriere i Justisdepartementet, Kriminalomsorgsavdelingen etter juridisk embetseksamen i 1987. Fra 1989 har hun arbeidet i politietaten. De første årene som politifullmektig hvor hun aktorerte flere tunge saker for Oslo politiet. Hennes lederkarriere startet 1. januar 1994 som påtaleleder ved Oslo politidistrikt. Siden 2002 har hun vært toppleder i Oslopolitiet, før hun i juni 2014, sa opp jobben som politi/leder for volds-og seksualforbrytelser i politidistriktet.
Som leder ved Påtaleseksjonen har Rohde flere ganger tatt til orde for å endre lovverket vedrørende psykisk syke som etter dagens regelverk er for friske til å falle inn under lov om psykisk helsevern, men for syke til å straffes. Hun deltok også i debatter vedrørende mangel på varetektsplasser på Østlandet. Etter at hun tiltrådte som leder av Vold- og sedelighetsseksjonen 1. januar 2008 har hun vært en sentral talsperson og frontfigur for Oslo politidistrikt innenfor sitt ansvarsområde.
I desember 2009 var Hanne Kristin Rohde en av flere nominerte til «årets navn» i VG. I 2010 ble hun kåret til «Årets Osloborger» av Aftenpostens lesere, med over halvparten av stemmene av de tilsammen åtte nominerte. Rohde har ved flere anledninger uttalt til media at åpenhet og ærlighet er viktige verdier i hennes utøvelse av lederskap ved politidistriktet.
I 2011 ga Rohde ut barneboka «Kråka som hadde høydeskrekk» på Commentum Forlag. I februar 2014 ga hun ut sin første kriminalroman «Mørke hjerter» på Kagge Forlag. Hennes første krimroman solgte 19 000 eksemplarer i løpet av sitt første halvår i salg noe som førte den opp på 3.-plass blant mest solgte krimromaner i første halvår av 2014.
I juni 2014 sa Hanne Kristin Rohde opp stillingen i Oslopolitiet etter et års permisjon for å holde foredrag og skrive bøker.